recursal/SuperWikiNEXT-32B huggingface dataset:
**New hampshire** er en tung hønserase som stammer fra den amerikanske delstaten New Hampshire.

New hampshire oppsto i 1930-årene, og den er avlet fram av rhode island red. Den ble spesielt framavlet for å ha stor verpeevne og gi rikelig med kjøtt. Den innfridde alle forventninger, og den ble brukt i gjøkyllingproduksjonen i Nord-Europa i 1950-årene. Kyllingen vokser raskt, er kraftig og befjæres tidlig. De begynner å verpe i 5–6 månedersalderen. Eggene er ofte godt frødd og lettklekte, men likevel har de en veldig dårlig utviklet rugelyst. Rasen er hardfør, og den liker å lette etter mat og å gå fritt. Den er som oftest ikke flygelysten, men enkelte individer kan være flinke til å fly. De kan være litt sky og er derfor vanskelig å få tak i. Dvergvarianten stammer fra Tyskland og USA. Eggene er brune og veier 55 gram og 40 gram for dverg. Hanen veier 3–3,5 kg, og hønen veier 2-2,2 kg. For dverg veier hanen 1 kg og hønen 900 gram.

Farger
------

* Gullbrun
* Hvit (veldig sjelden)

Eksterne lenker
---------------

* (en) *Kategori:New Hampshire Red* – bilder, video eller lyd på Wikimedia Commons Rediger på Wikidata

| * v
* d
* r
Tunge hønseraser |
| --- |
| 
* Amrocks
* Asil
* Araucanaer
* Australorps
* Barnevelder
* Brahma
* Dorking
* Faverolle
* Indiske kamphøns
* Jerseykjempe
* Kochin
* Maran
* Malayer
* New hampshire
* Orpington
* Plymouth rock
* Rhode island red (R.I.R)
* Sussex
* Welsumer
* Wyandott

 |  |
I matematikk er en mengde *M* **lukket** med hensyn på en operasjon dersom resultatet av operasjonen også ligger i mengden. **Tillukningen** til mengden er den minste mengden som inneholder *M* og som også er lukket med hensyn på operasjonen. 

Mengden av naturlige tall **N** er lukket under addisjon, men ikke under subtraksjon. Summen av to positive heltall vil selv være et positivt heltall. Differensen mellom to positive heltall kan imidlertid være negativ, det vil si et tall som ikke ligger i den opprinnelige mengden. Tillukning av **N** med hensyn på subtraksjon er mengden av alle heltall **Z**.

For at tillukningen skal kunne eksistere, er det en nødvendig forutsetning at *M* er en delmengde av en lukket mengde. Uten denne forutsetningen oppfylt er det ikke sikkert at den involverte operasjonen er definert. I eksempelet over er det viktig at de relle tallene **R** er lukket under subtraksjon, idet denne operasjonen ikke er definert for alle par av heltall i **N** alene. 

Den minste mengde som inneholder *M* og som er lukket kan defineres som snittet av alle lukkede mengder som inneholder *M*.

Eksempler
---------

* Et vektorrom er lukket med hensyn på vektoraddisjon og skalarmultiplikasjon.

Se også
-------

* Lukket mengde
**McDiarmid Park** er hjemmebanen til den skotske fotballklubben St. Johnstone FC fra Perth. Den har 10 673 sitteplasser og publikumsrekorden er 10 525, og denne ble satt 23. mai 1999 da Tayside-rivalene Dundee FC var på besøk i sesongavslutningen denne sesongen.

Etter 65 år på det tidligere stadionet Muirton Park på nordsiden av byen, ble dette stadionet og en tilhørende isbane kjøpt av den britiske supermarkedkjeden Asda i 1986. De ville sanere området og bygge et supermarked. Asda skulle da finansiere flyttingen av fotballklubben til et nybygget stadion vest i byen, hvor den lokale bonden Bruce McDiarmid ga i desember 1988 tomten til det nye stadionanlegget. Denne tomten hadde en anslått verdi på rundt GBP 400 000, men Bruce McDiarmid så på denne gaven av det han kalte «berry and barley fields» («bær og byggmarker») som en gave til Perths befolkning. St. Johnstone insisterte imidlertid på at McDiarnmid skulle få en aksjeandel på 20 % og ærespresident i fotballklubben.

Skottlands kvinnelandslag spiller normalt sine hjemmekamper på denne banen. I tillegg er også blitt brukt til Rugby union-kamper, hvor laget *Caledonia Reds* brukte banen til de ble slått sammen med Glasgow Warriors i 1998.

I tillegg er banen blitt brukt til konserter og store møter, blant annet har den skotske avdelingen av Jehovas vitner sine årlige kongresser her hver sommer. Som konsertarena ble den åpnet av Elton John 6. juli 2008.

Referanser
----------

1. ↑  Soccerbase result
2. ↑  Bannerman, Gordon (1991). *Saints Alive! St Johnstone Football Club Five Years on a High*. Sportsprint Publishing, Edinburgh. s. 65. ISBN 0 85976 346 3.
3. ↑  BBC NEWS: Elton John to play McDiarmid Park

| * v
* d
* r
Fotballstadioner i Skottland |
| --- |
| Scottish Premiership 2016–2017 | Caledonian Stadium **·** Celtic Park **·** Dens Park **·** Fir Park **·** Firhill Stadium **·** Ibrox Stadium **·** McDiarmid Park **·** Pittodrie Stadium **·** Rugby Park **·** New Douglas Park **·** Tynecastle Stadium **·** Victoria Park | Skottlands flagg |
| Scottish Championship 2016–2017 | Cappielow Park **·** Dumbarton Football Stadium **·** East End Park **·** Easter Road **·** Falkirk Stadium **·** Palmerston Park **·** Somerset Park **·** St. Mirren Park **·** Stark’s Park **·** Tannadice Park |
| Liste over fotballstadioner i Skottland |

|  |  |
| --- | --- |
| Oppslagsverk/autoritetsdata | GeoNames
 |
**Tilsynet med Efterretningstjenesterne** er et dansk tilsynsorgan som har til oppgave å føre kontroll med behandlingen av personopplysninger i Politiets Efterretningstjeneste (PET) og Forsvarets Efterretningstjeneste (FE).

Organet ble opprettet 1. januar 2014 og avløste således Kontroludvalget vedrørende Politiets og Forsvarets Efterretningstjenester, det såkalte Wamberg-utvalget. En fysisk eller juridisk person kan anmode tilsynet om å undersøke om PET eller FE uberettiget behandler opplysninger om den pågjeldende. Tilsynet undersøker at dette ikke er tilfellet, og gir deretter tilbakemelding om dette. Organet har adgang til enhver opplysning og alt materiale som er av betydning for tilsynsvirksomheten.

Medlemmene i Tilsynet med Efterretningstjenesterne er utnevnt av justisministeren etter forhandling med forsvarsministeren og etter drøftelser med Folketingets komité for etterretningstjenestene. Formannen er dessuten utnevnt etter felles innstilling fra Østre og Vestre Landsret.

Eksterne lenker
---------------

* Offisielt nettsted Rediger på Wikidata
Frittgående iberiske svin, Sør-Spania Foto: Darreenvt 
Iberisk svin, Extremadura, Spania Foto: comakut 
**Iberisk svin** eller **iberisk gris** (spansk *cerdo ibérico*, portugisisk *porco de raça alentejana*) er en griserase (*Sus scrofa domesticus*) som stammer fra Den iberiske halvøy, der den har vært mest utbredt i det sørlige Spania og i grensestrøkene mot Portugal. Iberisk svin er sort og har sorte klauver. Typen kan ha eksistert i mer enn 400 år og har også blitt referert til under det vitenskapelige navnet *Sus mediterraneus*.

Rasen er kjent for å vokse sent og har generelt dårlige reproduksjonsegenskaper, pluss en solid mengde underhudsfett. Allikevel er den kjent som en av verdens beste produksjonsgriser for spekemat, og da spesielt spekeskinke. Kjøttet inneholder nemlig mye intramuskulært fett, som er viktig for smaksopplevelsen. I hjemlandet fôres grisen på eikenøtter før slakting. Fettsyresammensetningen i nøttene påvirker fettsyresammensetningen i fettet til grisen og gir kjøttet det karakteristiske nøttepreget, som har gjort ibéricoskinke (spansk *jamón ibérico*, portugisisk *presunto ibérico*) til en av verdens beste spekeskinker.

Skinker som lages av 100 prosent iberisk svin kalles *jamón ibérico puro*. Beste skinkekvalitet kalles *bellotta* (eikenøtter) og krever at grisen har vært frittgående hele året rundt og er minst tre fjerdedeler iberisk og kun fôret på eikenøtter og urter de tre siste månedene før slakting. Prisen per kilo (løsvekt) kan i Norge komme opp i 2 500 kroner eller mer. Den nest beste kvaliteten kalles *recebo* og lages av frittgående oppdrettssvin, som har beitet eikenøtter, urter og i siste fase tørrfor. Den rimeligste kvaliteten kalles *cebo* og er laget på gårdssvin som har blitt fôret kun på tørrfor.

Gris som skal brukes til Ibéricoskinke skal ifølge spanske myndigheter være mer enn 11 måneder gammel og slaktevekten skal være minst 140 kg da den slaktes. Skinkevekten ligger på cirka 12,1–18,4 kg og har et spekklag som typisk varierer mellom 7 og 23 mm.

Referanser
----------

1. ↑  Per Berg. 2002. *Hvor ble det av spekeskinkegrisen*. Animalia.no Arkivert 6. desember 2010 hos Wayback Machine. Besøkt 2012-04-09

Se også
-------

* Ibéricoskinke
* Gris
Må ikke forveksles med Tilpasset opplæring.
Den gamle rektorboligen ved Vahl skole huset en tilrettelagt avdeling fra 2013 til 2015, administrert første året fra Kuben videregående skole og andre året fra Ullern videregående skole.  Foto: C. Hill (2014) 
**Tilrettelagt opplæring** (TO) er en fellesbetegnelse for spesialpedagogiske videregående skoletilbud for elever med ulike typer funksjonshemminger eller lettere psykisk utviklingshemming. Elevene søkes til skolene med fortrinnsrett til skoleplass. Elevene som får tilbudet er diagnostisert med generelle lærevansker. Disse står gjerne i sammenheng med andre diagnoser som ADHD, autismespekterforstyrrelser eller Downs syndrom.

APL og APO
----------

**APL** er et akronym for Allmennpraktisk linje, et begrep som tidligere ble brukt om tilbud rettet mot arbeidslivstrening, men som også omfatter opplæring rettet mot elevenes fremtidige boligsituasjon. Det trenes også på sosial kompetanse og grunnleggende ferdigheter som lesing, skriving og regning. For et utvalg elever kan opplæringen bestå av hospitering ved egnet arbeidssted.

**APO** er et akronym for arbeid, produksjon og opplæring, et begrep tidligere brukt for opplæring som i stor grad kombinerer skole og utplassering i arbeidslivet, også omtalt som APO-kurs. Kursene har spesiell vekt på arbeids- og botrening innenfor forskjellige utdanningsprogram og innføringskurs som er satt sammen som kombinasjoner av flere utdanningsprogrammer. APO-kurs er laget over lokale varianter av de ordinære læreplanene.

Referanser
----------

1. ↑  «Tilrettelagt opplæring | Videregående opplæring - vilbli.no». *vilbli.no - Videregående opplæring*. Besøkt 14. september 2020.
2. ↑  «Lånekassen ombestemmer seg». *www.utdanningsnytt.no* **(norsk)**. 5. oktober 2009. Besøkt 14. september 2020. «– For noen dager siden fikk vi et brev fra Statens lånekasse om at våre elever på APO (Arbeid - produksjon - opplæring) ikke får utstyrsstipend, forteller Einar Bruu, avdelingsleder ved Frogn videregående skole i Akershus. Han og elevene ble svært overrasket da de mottok brevet da stipendet ifølge Lånekassens egen hjemmeside, skal gå til alle elever i videregående opplæring med ungdomsrett når de søker om det. Unntatt er kun lærlinger og lærekandidater. Bruu lurer på om Lånekassen kan ha misforstått og trodd at APO-elevene er tilknyttet grunnskolen, for i Lørenskog er APO underlagt grunnskolen, mens de ved Frogn er tilknyttet videregående opplæring.»

Eksterne lenker
---------------

* Vilbli.no om tilrettelagt opplæring
***McCloud*** er en amerikansk drama- og kriminalserie som gikk på NBC fra 1970 til 1977. Serien handlet om Sam McCloud, en marshal fra en småby i New Mexico som ble sendt på et mer eller mindre permanent oppdrag i New York. Med sitt cowboyantrekk, og ofte ridende på hest, vakte han oppsikt i den urbane millionbyen New York. Hovedrollen som McCloud ble spilt av Dennis Weaver. Serien gikk i syv sesonger, men på grunn av at det var såpass få episoder per sesong ble det bare produsert 46 episoder i alt.

*McCloud* gikk på NRKs Detektimen fra 1972.

Om serien
---------

*McCloud* hadde fra starten av en spilletid per episode på 60 minutter, men fra 1974 økte spilletiden til 120 min. I siste sesong ble episodetiden redusert til 90 minutter.

*McCloud* var den 14 mest sette serien i USA i 1972 og den femte mest sette i 1973.

I rollene
---------

* Dennis Weaver – Sam McCloud
* J.D. Cannon – Peter B. Clifford
* Terry Carter – Joe Broadhurst
* Diana Muldaur – Chris Coughlin
* Ken Lynch – Grover

Priser og nominasjoner
----------------------

Dennis Weaver ble nominert til to Emmy-priser for sin rolle. I 1973 vant manusforfatter Glen A. Larson en Edgar-pris for en episode.

Referanser
----------

1. ↑  «I kveld møter vi McCloud». *VG*. 3.11.1972. s. 38.
2. ↑  
«THE NBC MYSTERY MOVIE». Museum TV. Arkivert fra originalen 16. desember 2008. Besøkt 26. november 2008.

Eksterne lenker
---------------

* (en) *McCloud* på Internet Movie Database Rediger på Wikidata

* (en) *McCloud* på The Movie Database – TV Rediger på Wikidata
* Åpningsvignett (YouTube)

|  |  |
| --- | --- |
| Oppslagsverk/autoritetsdata | Store Danske Encyklopædi
 |
***McClain's Law*** er en amerikansk kriminalserie som gikk på NBC fra 1981 til 1982. Serien handlet om Jim McClain, en pensjonert politimann som gjenopptok sitt gamle yrke etter at hans venn ble drept. Den aldrende McCain var av den hardbarkede typen. Hovedrollen som McClain ble spilt av James Arness. Serien ble skapt av Eric Bercovici.

*McClain's Law* be sendt på NRKs *Detektimen* i 1983 under navnet *McClain*.

Handling
--------

Jim McClain er en pensjonert politimann som bryter ut av sin trygge tilværelse som fisker da hans kamerat blir drept. I frustrasjon over at politiet ikke gjør nok for å ta morderne tar han saken i egne hender. Han ender med å bli gjeninnsatt som politimann og får dermed dele sin ekspertise med en yngre generasjon med politietterforskere.

Den gamle politimannen oppdager at mye har skjedd innen politietaten siden han sluttet. McClain skjønner at hele politistyrken er skiftet ut og nå består av unge menn med fine eksamenspapirer fra politiskolen. De er akademikertyper med pene jakker og dyre slips, synes McClain. Selv har han lært alt om yrket sitt på «gatenivået» gjennom hard jobbing. Det sunne folkevettet er hans daglige rettesnor.

Om serien
---------

Serien ble kritisert for å være unødig voldelig.

I rollene
---------

| Skuespiller | Rolle |
| --- | --- |
| James Arness | Detective Jim McClain |
| George DiCenzo | Lieutenant Edward DeNisco |
| Marshall Colt | Detective Harry Gates |
| Conchata Ferrell | Vangie Cruise |
| Carl Franklin | Detective Jerry Cross |

Referanser
----------

1. ↑  «JAMES — ny detektime-helt». *VG*. 11. februar 1983. Besøkt 25. mars 2009.
2. ↑  «TV VIEW; LAW AND ORDER WITH A VENGEANCE». *The New York Times*. 6. desember 1981. Besøkt 11. desember 2008.

Eksterne lenker
---------------

* (en) *McClain's Law* på Internet Movie Database Rediger på Wikidata

* (en) *McClain's Law* på The Movie Database – TV Rediger på Wikidata
**Hans Wallner** (født 29. mai 1953 i Feistritz an der Gail i Kärnten) er en østerriksk tidligere skihopper.

Han debuterte i den tysk-østerrikske hoppuka med 67.-plass (av 74 deltakere) i Innsbruck 3. januar 1971. Hans beste enkeltplassering i Hoppuka var 3.-plass i Innsbruck 3. januar 1975. Sammenlagt i Hoppuka ble han nummer 6 i 1980/81; han hadde også en 10.-plass i 1974/75.

I verdenscupen, som startet opp i 1979/80, vant han ett renn, i storbakken i Sapporo 15. februar 1981. Sammenlagt i verdenscupen ble han nummer 7 i sesongen 1980/81.

Hans Wallner deltok i VM i 1974 og 1982. Han var på det østerrikske laget som tok sølvmedalje i lagkonkurransen i Oslo i 1982. Hans beste individuelle plassering var 13.-plass i storbakken i Falun i 1974. Han var med i OL i 1976 og 1984, med 6.-plass i storbakken i Innsbruck i 1976 som beste plassering.

Wallner deltok i VM i skiflyging i 1973, 1975, 1979, 1981 og 1983. Hans beste plassering var 5.-plass i Bad Mitterndorf (Kulm) i 1975.

Han vant Kongsberg Cup i 1976, samt to renn i Sapporo i 1977. Hans Wallner la opp etter 1983/84-sesongen.

Referanser
----------

Kilder
------

* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skisprungschanzen-Archiv: All time results

Eksterne lenker
---------------

* (en) Hans Wallner – Olympedia Rediger på Wikidata

* (en) Hans Wallner – Sports-Reference (OL-resultater – arkivert) Rediger på Wikidata

* (en) Hans Wallner – FIS (skihopping) Rediger på Wikidata
Betong hvor man ser tilslaget
**Tilslag** er fellesbetegnelsen på sand og stein som er blandet i betong eller asfalt.

Tilslaget utgjør ca. 60–70 % av betongvolumet, og kvaliteten på tilslaget vil dermed ha stor betydning for kvaliteten på den ferdige betongen. Bergarter som egner seg godt som tilslag er granitt og gabbro. I asfalt utgjør tilslaget opptil 95 % av volumet. For å beskrive korngradering til tilslaget brukes en siktekurve.

Norge har gode forekomster av tilslag, og norsk grus og stein selges til Europa.

Uttrykket brukes også ved auksjoner, der tilslaget er hammerslaget som markerer at noe er solgt, og at budgiver NN «har fått tilslaget», og i vektløfting, der tilsaget markerer slutten på det andre draget i både rykket og vendinga. Effekten av tilslaget er omstridt.

Referanser
----------

1. ↑  «Fakta om bergindustrien». *www.norskbergindustri.no* **(norsk)**. Arkivert fra originalen 16. januar 2018. Besøkt 15. januar 2018.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** NDL **·** NKC
 |
**Hans Warloe** (født 21. november 1852 i Norderhov, død 16. juni 1939) var en norsk lærer, politiker og entomolog. Han var en av stifterne da Norsk Entomologisk forening ble stiftet i 1904.

Hans Warloe ble født i Norderhov. Han tok *matematisk-naturvitenskapelig lærereksamen* i 1882. Han ble ansatt ved Bodø middelskole, men flyttet endel. Han var også lærer ved Risør middelskole en periode.

Hans Warloe var engasjert som politiker, og i Risør var han en tid medlem av bystyret, overligningskommisjonen og sparebankens forstanderskap.

Han ble tidlig interessert i naturen, særlig insekter og mineraler. Til å begynne med var det biller (Coleoptera), og han bidro til økt kunnskap om flere nye arter i Norge. Men etterhvert dreide interessen seg for nebbmunner (Hemiptera). I 1924 publiserte han en avhandling om *Norges Hemiptera Heteroptera* i forhandlingene til Videnskabselskapet i Christiania. Den omfattet hele 357 arter og dannet et grunnleggende arbeid på utbredelsen av teger (Heteroptera) i Norge. Studiene over de andre plantesugerne, sikader og bladlus (Homoptera), rakk han ikke å publisere før han døde. Hans insektsamling finnes på Zoologisk museum i Oslo.

Litteratur
----------

* Natvig, L.R. 1960. *In memorian. Hans Warloe.* Norsk entomologisk tidsskrift. 11. side 190-192.
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening \* 1904-2004 -*  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8

Referanser
----------

1. 1 2   Folketellingen i Norge i 1910, www.digitalarkivet.no[Hentet fra Wikidata]
2. ↑   Fædrelandsvennen, type referanse dødsannonse, utgitt 19. juni 1939[Hentet fra Wikidata]

Eksterne lenker
---------------

* Norsk entomologisk forening – for deg som vil lære mer om insekter.

Portal: Litteratur

|  |  |
| --- | --- |
| Oppslagsverk/autoritetsdata | Historisk befolkningsregister
 |
**Pasquale Buonocore** (født 17. mai 1916, død 31. august 2003) var en italiensk vannpolospiller som deltok i de olympiske leker 1948 i London.

Buonocore ble olympisk mester i vannpolo under OL 1948 i London. Han var målvakt på det italienske laget som vant vannpoloturneringen foran Ungarn og Nederland. Italia vant alle tre kampene i finalerunden, som besto av fire lag; de vant over både Belgia og Nederland med 4-2 og vant over Ungarn med 4-3 fra gruppespillet, et resultat som ble tatt med til finalerunden. Buonocore spilte alle sju kamper som målvakt i OL-turneringen som ble avviklet i perioden 29. juli til 7. august 1948.

OL-medaljer
-----------

* 1948 Storbritannias flagg London - Gull **Gull** i vannpolo, Italias flagg Italia

Eksterne lenker
---------------

* (en) Pasquale Buonocore – Olympics.com Rediger på Wikidata

* (en) Pasquale Buonocore – Olympic.org Rediger på Wikidata

* (en) Pasquale Buonocore – Olympedia Rediger på Wikidata

* (en) Pasquale Buonocore – Sports-Reference (OL-resultater – arkivert) Rediger på Wikidata

* (en) Pasquale Buonocore – databaseOlympics.com (arkivert) Rediger på Wikidata

* (it) Pasquale Buonocore – Italias olympiske komité Rediger på Wikidata
**Tilståelsesrabatt** er den populære betegnelse på regelen i Almindelig borgerlig Straffelov § 59 annet ledd om at retten skal legge vekt på at siktede har tilstått når den skal utmåle straff i en straffesak. Regelen ble innført i straffeloven i 2001 og den er videreført i den nye straffeloven som ventelig trer i kraft i 2012, jf. § 78 bokstav f.

Det er bare en uforbeholden tilståelse som gir krav på strafferabatt, dvs. en tilståelse som omfatter alle de forhold som gjør handlingen straffbar. Hvis siktede ikke husker noe, f.eks. på grunn av beruselse, men likevel tilstår fordi han finner bevismaterialet overveldende, har han ikke krav på tilståelsesrabatt. Men også en slik tilståelse vil kunne ha betydning i formildende retning.

Tilståelsesrabatten er særlig begrunnet i prosessøkonomiske hensyn, når siktede tilstår det han er anklaget for, kan straffesaken iretteføres hurtigere og med mindre kostnader. I slike tilfeller kan saken behandles ved en forenklet rettergang etter straffeprosessloven § 248 der det bare er en fagdommer som kontrollerer at tilståelsen er uforbeholden og at handlingen er straffbar, og deretter utmåle straffen. Dette kalles gjerne tilståelsesdom (tidligere dom i forhørsrett). Tilståelsen har størst betydning hvis den kommer tidlig i etterforskningen og særlig der en mistenkt legger alle kort på bordet og erkjenner også andre straffbare handlinger enn politiet knytter ham til. Men tilståelsen har også betydning der siktede skjønner at politiet har betydelige beviser som knytter ham til saken. Og selv der tilståelsen kommer sent, f.eks. under ankeforhandlingen i lagmannsrett, vil den kunne ha en viss betydning ved straffeutmålingen.

Et annet viktig hensyn bak tilståelsesrabatten er at den ofte sparer fornærmede fra den belastning det kan være at man ikke blir trodd og at man må møte og gi vitneforklaring i tingretten og også i lagmannsretten hvis saken blir anket dit. Særlig i voldtektssaker og andre sedelighetssaker der det ofte kan være ord mot ord, vil en tilståelse være viktig for fornærmede og bør derfor gi en markert lavere straff enn om siktede hadde nektet.

Det er ikke fastsatt i loven hvor stor tilståelsesrabatten skal være og det vil i første rekke avhenge av når tilståelsen kommer og hvor viktig den er for å få saken oppklart.

Eksterne lenker
---------------

* Dommerbloggen, Rune Lium Tilståelsesdom - en kort innføring 08.10.2014
**McDonnell Douglas MD-12** var et designstudium for et fly, som ble utført av selskapet McDonnell Douglas på 1990-tallet. Det er verdt å merke seg at det var en gjenopptagelse av et studium fra 60-tallet.

Historie og utvikling
---------------------

Opprinnelig var det ment å være en forlenget variant av tre-motorsflyet MD-11, med større kapasitet. Designstudien utviklet seg etterhvert til et mye større fly med 4 motorer og 2 etasjer i hele flyskrogets lengde. Dette forslaget ble lansert i april 1992. Konseptet lignet mye på Airbus A380 og Boeing NLA, og det ville ha blitt større enn Boeing 747.

På tross av aggressiv markedsføring og stor begeistring i begynnelsen, spesielt i luftfarts-pressen, fikk ikke McDonnell Douglas noen bestillinger på flyet. Flyet ble sett på som et PR-stunt, for å skjule at selskapet hadde store problemer på grunn av den sterke konkurransen fra Boeing og Airbus. Det var åpenbart for mesteparten av industrien at MDC ikke hadde verken ressurser eller penger nok til å utvikle et slikt fly, og studiumet gikk raskt i glemmeboken. Ingen fly ble bestilt, og det ble raskt glemt etter fusjonen mellom McDonnell Douglas og Boeing i 1997.

I tilbakeblikk, har det vært ekstremt dyrt og innviklet å utvikle et nytt to-etasjers bredbuksfly, selv for de gjenværende flyindustri-kjempene Boeing og Airbus. Et lignende konsept til MD-12 – det enorme Airbus A380 – har blitt drevet fram til en produksjonsmodell. Prosjektet har forøvrig vært utsatt for flere forsinkelser og enorme kostnadsoverskridelser siden 2005.

Spesifikasjoner (MD-12 HC, i henhold til design)
------------------------------------------------

**Generelle spesifikasjoner**:

* Mannskap: 2 (1 pilot og en co-pilot)
* Kapasitet: 430 passasjerer fordelt over 3 klasser, eller maksimalt 511 passasjerer
* Lengde: 63,40 m
* Vingespenn: 64,92 m
* Høyde: 22,55 m
* Vingeareal: 543,1 m²
* Vekt (tom): 187 650 kg (402 700 lbs)
* Vekt (maksimal): 430 500 kg (949 000 lbs)
* Motor: 4 × General Electric CF6-80C2 turbofan-motorer (274 kN skyvekraft hver)

**Ytelse**:

* Hastighet (maksimal): Mach 0,85 (1 050 km/t)
* Rekkevidde: 14 825 km
* Vingebelastning: 792,7 kg/m²

Se også
-------

* McDonnell Douglas MD-11
* Boeing 747-8
* Airbus A380

Referanser
----------

1. ↑  Airbus will lose €4.8bn because of A380 delays
2. ↑  Big plane, big problems

Eksterne lenker
---------------

* MD11/MD12-modeller (en)
**Christiansværn** er det best bevarte av de fem gjenværende danske fort på De amerikanske Jomfruøyer, og ligger i Christiansted, St. Croix. Fortet ble bygd på restene av det franske fortet Saint Jean fra 1645, i tillegg brukte dets gule mursteiner til byggingen. Mursteinene kom fra øya som ballast til seilskutene.

Historie
--------

Fortet ble påbegynt i 1734 og stod ferdig i 1749, men ble senere utvidet og dagens fort er fra 1830-tallet, da mye av fortet ble ødelagt av en orkan i 1837. Fortet er i dag et velbevart eksempel på militær arkitektur fra 1700-tallet. 

Fortet ble frem til 1878 brukt som forsvarsverk, og deretter som både politistasjon og domstol.

Det var her overtagelsesseremonien fra dansk til amerikansk styre fant sted i 1917.

Orkanen Hugo gjordre store ødeleggelser på fortets yttervegger i 1989, men disse ble raskt restaurert.

Turisme
-------

Christiansværn og de omkringliggende bygningene som inngår i Christiansted National Historic Site er åpent for publikum mandag til fredag 08:00 – 17:00 og lørdag 09:00 – 17:00. Entré koster $3 per person (2005).

Eksterne lenker
---------------

* (en) Fort Christiansværn – kategori av bilder, video eller lyd på Commons Rediger på Wikidata
* Christiansted National Historic Site (engelsk)

Portal: Danmark

| * v
* d
* r
Dansk Vestindia |
| --- |
| Øyer | St. Croix **·** St. Jan **·** St. Thomas | Danmarks flagg |
| Byer | Charlotte Amalie **·** Christiansted **·** Coral Bay **·** Frederiksted |
| Festninger | Christiansværn **·** Fort Christian **·** Fort Frederik **·** Skytsborg |
| Organisasjoner | Dansk Vestindisk Selskab **·** Foreningen De Danske Atlanterhavsøer **·** Vestindisk-guineisk Kompagni |
**Elizabeth LeCompte** (født 28. april 1944) er teaterdirektør og en av grunnleggerne av den eksperimentelle teater-gruppen The Wooster Group som ble grunnlagt i 1980.

LeCompte begynte med eksperimentelt teaterarbeid i 1970 da hun ble med Richard Schechner og hans teatertrupp The Performance Group som turnerte mellom 1967 og 1980. Mens hun arbeidet med The Performance Group, begynte hun å utvikle en rekke forestillinger på egen hånd. Disse forestillingene var basert på egne erfaringer.

Hun har en sønn, Jack (født i 1982), med Wooster Group-skuespilleren Willem Dafoe. I 2007 fikk hun et *fellowship* fra Rockefeller Foundation. Hun ble tildelt et stipend på 50 000 dollar av organisasjonen United States Artists, som er en offentlig organisasjon som støtter og fremmer arbeidet til amerikanske artister og musikere. Hun har også mottatt finansiell støtte fra The MacArthur Fellows Program i 1995.

Referanser
----------

1. ↑   Social Networks and Archival Context, SNAC Ark-ID w6hf2gqx, besøkt 9. oktober 2017[Hentet fra Wikidata]
2. ↑   www.gf.org, besøkt 22. desember 2020[Hentet fra Wikidata]
3. ↑   www.amacad.org, besøkt 20. april 2023[Hentet fra Wikidata]

Eksterne lenker
---------------

* (en) Elizabeth LeCompte på Internet Movie Database Rediger på Wikidata

* (no) Elizabeth LeCompte hos Nationaltheatret Rediger på Wikidata

* (no) Elizabeth LeCompte hos Sceneweb Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
Sobral og Nordenskjöld
**Alférez José Maria Sobral** (født 14. april 1880 i Gualeguaychú i Entré Ríosprovinsen, død 14. april 1961 i Buenos Aires) var en argentinsk sjøoffiser, geolog og oppdager. Sobral deltok i Den svenske antarktisekspedisjonen 1901–03.

Biografi
--------

I 1895 startet Sobral som offiseraspirant på kadettskolen, Escuela Naval, der han tok sin eksamen i 1898. Deretter tjenestegjorde han i perioden 1899–1900 på fregatten «Sarmiento».

I 1901 deltok Sobral på den svenske Antarktis-ekspedisjonen under ledelse av Otto Nordenskjöld etter at Argentina hadde bidratt med forsyninger og proviant. Sobral skulle utføre en rekke meteorologiske og geologiske studier og ble den første argentineren til å sette sin fot på det antarktiske kontinentet.

I 1904 publiserte han sin dagbok *Dose años entré los hielos* fra den dramatiske ekspedisjonen. Han forlot siden flåten og dro til Sverige for å fortsette å studere geologi ved Uppsala universitet. Sobral tok doktorgraden i 1913.

Den 6. september 1906 giftet han seg med svenske Elna W. Klingström og paret fikk ni barn, hvorav fire ble født i Sverige og fem i Argentina.

I 1914 vendte Sobral tilbake til Argentina, der han jobbet som leder for gruve- og hydrologidepartementet fra 1922 til 1930.

I 1930–1931 var han generalkonsul ved Argentinas ambassade i Norge før han begynte å jobbe som geolog i det nasjonale oljeselskapet Yacimientos Petrolíferos Fiscales (YPF).

Sobral gikk av med pensjon i 1935, men fortsatte å forelese om geologi fram til sin død i 1961.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2  Sobrals biografi
3. 1 2  Sobrals dagbok

Kilder
------

* Stewart, Andrew: *Antarctica: An Encyclopedia*. London: McFarland and Co. 1990 (2 volumes)

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
Brann stadion fotografert fra Christieparken.
**Christieparken** er en kommunal park på Landås i Bergen, en grønn lunge i en vestvendt helling mellom den sterkt trafikkerte Natlandsveien og Brann stadion. 

Da Wilhelm Frimann Koren Christie returnerte til Bergen i 1818 etter at han deltok som riksdagsmann på Eidsvoll plantet han frø han hadde med seg på et stykke utmark i Fridalen ved elven fra Ulriken. Området var en del av en husmannsplass under gården Haukeland, eiet av Christies fetter stiftmann Edvard Hagerup. Ca. 1820 stiftet Christie og medlemmer av vennegruppen "Quodlibet" et interesseselkap "Symposium" for å opprette en naturpark. Eiendommen ble inngjerdet og de anla en "Lystpark", en naturpark etter engelsk mønster. De ryddet, lagde broer over elven og plantet trær, ett stykke med bøk representerte Danmark, og ett med gran symboliserte Norge (den første granplanting på Vestlandet). Trærne ble døpt med øl eller stikkelsbærvin og hver av vennene hadde de sin stenbenk med bord. De gikk på visitt til hverandre og selskapeligheten florerte med diskusjoner, muntre historier og fedrelandssanger.

Eksterne lenker
---------------

* Bergen byleksikon på nett, om Christieparken

|  |  |
| --- | --- |
| Oppslagsverk/autoritetsdata | Bergen byleksikon
 |
**Tage la Cour** (født 25. januar 1915 i København, død 7. januar 1993) var en dansk krimforfatter og hotelldirektør.

Han debuterte i 1938 med boka *Gøg, stork og svale i sagn og tro*. Sin største innsats gjorde han som redaktør av en lang rekke antologier og samlinger med kriminalnoveller og lignende.

La Cour var æresmedlem av en rekke kriminallitterære selskap: *The Baker Street Irregulars, New York* (1952), *Rivertonklubben* (1973), *Skånska Deckarsällskapet* (1975) og *Poe-klubben* (1980), og mottok *Det danske Kriminalakademis diplom* i 1990. 

Han er gravlagt i fellesgrav på Garnisons Kirkegård i København.

Referanser
----------

1. 1 2   www.litteraturpriser.dk, besøkt 20. januar 2020[Hentet fra Wikidata]
2. ↑   gravsted.dk, besøkt 20. januar 2020[Hentet fra Wikidata]
3. ↑  
«Tage la Cour» **(dansk)**. Gravsted.dk. Besøkt 12. mars 2020.

Eksterne lenker
---------------

* (da) Tage la Cour på bibliografi.dk

|  |  |
| --- | --- |
| Oppslagsverk/autoritetsdata | Store Danske Encyklopædi **·** Nationalencyklopedin **·** VIAF **·** GND **·** LCCN **·** ISNI **·** LIBRIS **·** SUDOC **·** NKC
 |

Portaler: Litteratur | Danmark
**Osława** (tsjekkisk: *Oslava*, tysk: *Oslawa*, ukrainsk: Ослава) er en elv i Subkarpatiske voivodskap sørøst i Polen. Elvens navn kommer fra det gamle vestslaviske ordet *osła*, som betyr «stein». Elven har utspringet sitt i Bieszczadyfjellene og renner gjennom vestlige deler av Sanok. Elven munner ut i San ved Zasław, nord for Zagórz. Den er 64 kilometer lang og har et nedbørfelt på 507 km².

Historie
--------

Oslawadalen har vært en viktig handelsrute fra 800- eller 900-tallet. Regionen ble etter hvert en del av staten Stormähren og rundt år 900 kom det inn under ungarerne. Området ble stadig kjempet om mellom Polen, Kievriket og Ungarn. 

Osława ble først nevnt i skriftlige kilder i 1400.

Landsbyer
---------

Maniów, Wola Michowa, Smolnik, Mików, Duszatyn, Balnica, Jawornik, Prełuki, Turzańsk, Rzepedź, Szczawne, Kulaszne, Wysoczany, Mokre, Morochów, Tarnawa Dolna, Zagórz og Zasław.

Eksterne lenker
---------------

* (en) Osława – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
Karair Lockheed Lodestar ved Helsinki lufthavn i 1980.  Foto: Uli Elch 
Douglas DC-6B fra Karair, med *swing tail* for frakt ved Manchester Airport i 1979.
Karair Douglas DC-8-62 ved Faro lufthavn i 1986.  Foto: Pedro Aragão 
Karair ATR ved Stockholm–Arlanda lufthavn i 1990.  Foto: Uli Elch 
**Karair** var et flyselskap fra Finland, grunnlagt av brødrene Nilo og Valto Kahrumäki. Selskapet ble senere gradvis kjøpt opp av Finnair, med fullt eierskap fra desember 1995. Det opererte vesentlig charterflyvninger til feriesteder ved Middelhavet.

Opprinnelig navn var **Karhumäki Airways**, grunnlagt i 1947 som en avdeling av *Veljekset Karhumäki Oy*, en mindre produksjonsenhet for bygging av fly, og et vedlikeholdsanlegg. I juni 1951 startet selskapet regulære flygninger mellom Helsingfors og Joensuu, Jyväskylä, Vasa og Sundsvall, opprinnelig med en flåte bestående av fire Douglas DC-3 og to Convair CV-440 Metropolitan. Den første internasjonale flyvning til Stockholm i 1951, etterfulgt av turist-charter til Málaga.

I 1956 ble selskapet reorganisert som **Kar-Air OY** og startet operativ virksomhet i januar 1957. En svensk avdeling ble etablert i 1961. Den opererte med en enkel Douglas DC-6 med charterflyvninger til feriesteder i Syd-Europa. I 1962 kjøpte Aero O/Y en 27 prosent aksjeandel i Kar-Air. Denne ble etterhvert øket til 51 da Kar-Air fikk finansielle problemer da selskapets to *Metropolitans* ble skadet som følge av harde landingern og måtte tas ut av tjeneste for en periode i 1963.

Finnair overtar
---------------

Den nye majoritetseieren krevde at Kar-Air innstilte all innenriks trafikk og konsentrerte seg om charter, vesentlig til turistdestinasjoner omkring Middelhavet. Til dette formål overførte Aero O/Y to av sine egne DC-6 som Kar-Air også brukte til en flyvning jorden rundt.

DC-6 forble bærebjelken i Kar-Airs flåte frem til 1972 med introduksjon av Douglas DC-8. Den ene DC-6 ble bygget om med «swing tail» for frakt og forble i selskpet frem til 1980, vesentlig brukt på Finnairs fraktruter til UK og andre europeiske destinatinasjoner da fraktflyvninger ble tatt over av Finnair (som Aero O/Y da var omdøpt til). Samtidig fikk selskapet sitt nye navn, kjent som **Karair**, også skrevet **KarAir**. I de påfølgende år reduserte Karair sin flåte fordi charter-kontrakten med Finnair ble avsluttet.

I 1996 opphørte Kar-Air som selskap, da Finnair overtok selskapet i sin helhet.

Etterminne
----------

To tidligere Karair-fly, en Lockheed Model 18 Lodestar og en av de eldste gjenværende Douglas DC-3-er, er for tiden utstilt i Finlands luftfartsmuseum i Vanda. En annen Karair DC-3 finnes i et flymuseum i München, dog malt i Swissairs farger.

Referanser
----------

1. 1 2  Endres, Gunter G (1982). *World Airline Fleets 1983*. Feltham: The Aviation Data Centre. s. 383. ISBN 0946141029.
2. 1 2  Information about Karair at the Aero Transport Data Bank

Eksterne lenker
---------------

* (en) Karair – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Aril Martinsen** (født 3. mars 1944) er en norsk skuespiller, dramatiker og regissør. Han var ansatt ved Det norske teatret 1969–1973, deretter ved en rekke scener rundt i landet, fra 2001 ved Den Nationale Scene.

Martinsen har blant annet spilt Claudius i *Hamlet*, Pozzi i *Mens vi venter på Godot*, Thygesen i *Geografi og kjærlighet*, Jossi i *Brødrene Løvehjerte*, overlærer Arnholm i *Fruen fra havet*, Dovregubben i *Peer Gynt* og Harold i musikalen *I blanke messingen*. I 1983 startet han sammen med Morten Borgersen friteateret Homansbyen Teaterselskap, der de hadde suksess med Charles Ludlams farse *Mysteriet Myrna Vep*.

Martinsen har dramatisert og iscenesatt flere fortellinger av Tove Jansson og har spilt over 300 forestillinger av sin fortellerteaterversjon av *Mummitrollet og Trollmannens hatt*. Han har også hatt enkelte filmbiroller.

Referanser
----------

1. ↑   snl.no[Hentet fra Wikidata]

Eksterne lenker
---------------

* (en) Aril Martinsen på Internet Movie Database Rediger på Wikidata

* (no) Aril Martinsen hos Sceneweb Rediger på Wikidata
* «Aril Martinsen» i Store norske leksikon

  


|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF
 |
**Eusebio Sánchez Pareja y Beleño** var en spansk koloniadministrator. Han fungerte som midlertidig visekonge av Ny-Spania fra den 9. november 1786 til den 8. mai 1787. 

Sánchez Pareja fungerte to ganger som generalguvernør for kongedømmet Nueva Galicia og president for Real Audiencia i Guadalajara. Første gang var fra 1771 til 1776. Da ble han en kort tid erstattet av Ruperto Vicente de Luyando, før han vendte tilbake til embedet 22. april 1777 og tjente til 1786. I 1780 fikk han utarbeidet et kart over Nueva Galicia. I 1784 utstedte han hygieneforskrifter for renhold av slakterier, gater og fengsel, og om deponering av avfall. Samtidig forbød han bading i elver og småpytter.

I 1786 ble visekongen av Ny-Spania, Bernardo de Gálvez, alvorlig syk. Han overlot sine plikter til Real Audencia 8. november 1786, og som audenciaens president ble Sánches Pareja utnevnt til fungerende visekonge. 30. november 1786 døde Gálvez. Sánchez Pareja var selv gammel og syk, men fortsatte å tjene som midlertidig visekonge til 8. mai 1787, da Gálvez' erstatter, Alonso Núñez de Haro, overtok.

Referanser
----------

1. ↑  «Higiene y Salud» **(spansk)**. guadalajara.net. Besøkt 14. januar 2022.
2. ↑  Guillermo Porras Muñoz. «Hace doscientos años: Mexico Llorosa» (PDF) **(spansk)**. Revistas UNAM. Arkivert fra originalen (PDF) 3. november 2004. Besøkt 14. januar 2022.

|  |  |  |
| --- | --- | --- |
| Forgjenger:**Bernardo de Gálvez y Madrid** | **Visekonge av Ny-Spania**(1786–1787) | Etterfølger:**Manuel Antonio Flores** |
LVT
**Landing Vehicle Tracked** (**LVT**) var et pansret amfibisk beltekjøretøy produsert i USA og brukt under andre verdenskrig. Det er også kjent som **amtrac** (*en: amphibious tractor*). Hensikten var å frakte infanteriet opp på stranden forholdsvis beskyttet, under en amfibisk operasjon.

Den seneste i rekken er AAVP7A1. Forgjengeren var Roebling Alligator, utviklet mellom 1932 og 1937. Hastigheten i vannet var først rundt 4 km/t, noe som var lite praktisk. Med større motorer gikk det litt fortere, og etterfølgeren Crocodile kom i 1940 og kunne nå rundt 15 km/t i vannet og 40 km/t på land.

LVT-1 var en kopi av Crocodile, bortsett fra at den var laget i stål i stedet for aluminium. Den var da tyngre, og hadde litt dårligere ytelse. Den var ikke bevæpnet, og ble i begynnelsen bare brukt til å bringe fram forsyninger. Ved slaget om Tarawa ble panserplater boltet på og et par .30 kaliber mitraljøser montert. LVT-1 var i produksjon fra 1941 til 1943.

Neste generasjon var LVT-2, i produksjon fra 1942 til 1945. De ble produsert i en rekke varianter og senere oppdatert, og var i tjeneste til midt på 1950-tallet.

Senere kom LVT-3, LVT-4 og LVT-5, og midt på 1950-tallet kom den nye LVTP5-serien. Etter den kom LVTP7, som skiftet navn til AAVP7 som er versjonen som er i tjeneste i dag.

Varianter
---------

LVT-1Den første militære modellen. Kom i 1941.
LVT-2 Water BuffaloNytt drivverk fra stridsvognen M3A1. Kaltes *Buffalo II* av britene. Kom i 1942.
LVT(A)-1Med pansret skrog og lignende tårn som Light Tank M3 med 37 mm kanon. Kom i 1942.
LVT(A)-2 Water BuffaloPansret versjon av LVT-2. Kom i 1943.
LVT-4 Water BuffaloMotoren ble flyttet fram og en rampe ble lagt til bak. Den mest brukte varianten av LVT. Kaltes *Buffalo IV* av britene. Kom i 1943.
LVT-4(F) Sea SerpentBritisk utgave med flammekastere.
LVT-3 BushmasterLignet LVT-4, men hadde motoren flyttet ut til pongtongene. Kom i 1945.
LVT(A)-4Utrustet med 75 mm haubitser, men noen hadde flammekaster.
LVT(A)-5LVT(A)-4 med stabilisering for haubitseren.
LVT-3CModifisert LV-3 med pansret tak. Kom i 1949.
SealionBergepanser.
TurtleVerkstedvogn.

Eksterne lenker
---------------

* (en) Landing Vehicle Tracked – kategori av bilder, video eller lyd på Commons Rediger på Wikidata

* (en) Landing Vehicle Tracked – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**«You Are the Sunshine of My Life»** er en amerikansk popsang fra 1973 med melodi og tekst av Stevie Wonder. Han spilte den inn og produserte den i november 1972 og utgav den på singlen Tamla T 543232 F i mars 1973. Dette var den andre singlen hentet fra albumet *Talking Book*. Singleversjonen av sangen skilte seg fra albumversjonen ved at blåsere ble lagt til i mixen.

De to første linjene i sangen ble sunget, ikke av Wonder, men av Jim Gilstrap og Lani Groves.

«You Are the Sunshine of My Life» åpnet 194 Radio City 21. oktober 1974.

Wonder vant en Grammy Award for Best Male Pop Vocal Performance for den. 

Magasinet Rolling Stone rangerte «You Are the Sunshine of My Life» som nummer 281 på listen over The 500 Greatest Songs of All Time.

Coverversjoner
--------------

Det har blitt spilt inn mer enn 25 coverversjoner av sangen, innbefattet versjoner med Acker Bilk, Shirley Bassey, Petula Clark, Richard Clayderman, Perry Como, Ray Conniff, Ferrante & Teicher, Ella Fitzgerald, Engelbert Humperdinck, Tom Jones, Morgana King, Liza Minnelli, Wenche Myhre, Anita O'Day, Frank Sinatra, Mel Tormé, The Ventures og Pauline Wilson.

Sacha Distel og Brigitte Bardot har spilt inn en coverversjon på fransk som duett. Den franske tittelen er en eksakt oversettelse av originaltittelen: «Tu Es Le Soleil De Ma Vie». Teksten ellers er ganske forskjellig på fransk.

Khalil Fong, en Hongkong-basert soulsanger, tok med sangen på sitt album *Timeless*, utgitt i august 2009.

Norsk versjon
-------------

Kari Neegaard (Kari Diesen dy) har skrevet en norsk tekst. Den norske tittelen er «Du gir meg solskinn i mitt liv». 

### Innspilling

* Anne Lise Gjøstøl og Vidar Ottersen. Utgitt på singlen Columbia GN 1884 i 1973.

På film og TV
-------------

I 1982 var Wonders versjon med i episoden *Jim's Inheritance* i den amerikanske TV-serien *Taxi*.

Melodien er også med i krigsdramaet *Jarhead* fra 2005.

Listeplasseringer
-----------------

Sangen ble Wonders tredje nummer én-sang på Billboard Hot 100-singlelisten og hans første nummer én på Billboard Adult Contemporary-listen. Den nådde også en tredjeplass på Billboard R&B Singles-listen.

Referanser
----------

1. ↑  allmusic ((( Talking Book > Overview )))
2. ↑  Se plateetiketten
3. ↑  Internet Movie Database – "Taxi" Jim's Inheritance (1982) – Soundtracks[*død lenke*]
4. ↑  Internet Movie Database – Jarhead (2005) – Soundtracks[*død lenke*]
5. ↑  allmusic Stevie Wonder > Charts & Awards > Billboard Singles )))
**Yotvata** (hebraisk skrift יָטְבָתָה) er en kibbutz langs Arabahveien sør i Negev i Israel. Den har rundt 310 medlemmer og i alt 700 innbyggere. Arabahdalen er en tørr ørken med mindre enn 30 mm nedbør i året og temperaturer som ofte går over 40 °C om sommeren og 20 °C om vinteren.

Den ligger rundt 40 km nord for Rødehavet og var den første og i dag den største og mest velståande kibbutzen i Hevel Eilot regionale kommune. Den er relativt langt unna større byer (41 kilometer nord for Eilat og 130 kilometer sør for Dimona, og er sentret i regionen med skole, kommunekontor, samfunnssenter, sportssenter, kino, konsertsal og en lokal flystripe.

Historie
--------

En Radian
Yotvata ble grunnlagt i 1951 som en Nahal-bosetning kalt **En Radian.** I 1957 ble kibbutzen den første som ble grunnlagt sør i Aravah-regionen av Ihud HaKvutzot VeHakibbutzim. Kibbutzen er oppkalt etter en israelittisk leir som er nevnt i Fjerde mosebok 33:34 og Femte mosebok 10:7: «Derifra drog de til Gudgod og fra Gudgod til **Jotba**, et land med mange bekker.»

Grunnleggerne var en liten gruppe menn og kvinner i 20-årsalderen som nettopp var ferdig med militærtjenesten og ønsket å leve et pionerliv i ørkenen. De hadde store utfordringer der i den stekende solen, varmen, vannmangelen, salt jord og vann, begrenset transportmulighet og ingen sikre inntektkilder. De prøvde å dyrke mange typer jordbrukvarer uten hell, mens daddelplantasjene så ut til å gå bra i de tørre forholdene. 

Yotvata - 2003
Etter hvert fikk de midler til å starte med meieridrift for å levere melk til Eilat.

Referanser
----------

1. ↑  «Israel In Numbers» Arkivert 3. mars 2016 hos Wayback Machine..
2. ↑
3. ↑
4. ↑   *Mapa's concise gazetteer of Israel*.
5. ↑  «Yotvata website»

Eksterne lenker
---------------

* Offisielt nettsted
* «Hai Bar Animal and naturreservat Raudehavet Desert». *redseadesert.com*. Arkivert fra originalen 29. september 2008. Besøkt 1. oktober 2008.

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Tyska brinken** er en gate i Gamla stan i Stockholm. Tidligere navn var *Vattubrinken* (1454) og *Skomakarbrinken*.

Tyska brinken har sitt nåværende navn etter Tyska kyrkan. På begynnelsen av 1600-tallet var gatens navn *Tyska Kyrkobrinken*. «Brink» betyr «bratt bakke» og Tyska brinken har også en kraftig stigning fra Mälartorget opp til Tyska kyrkan. Gaten starter der Kindstugatan slutter, på høyde med Tyska kyrkan og går ned til Mälartorget. 

På 1700-tallet fikk bakken vest for Stora Nygatan navnet *Jockum Bryggares gränd*, etter den tyskfødte bryggerioldermannen Jochum Ahlstedt (død 1680). Fra 1880 ingikk dette gateavsnittet i Tyska brinken.

Tyska brinken 20 og 22 var opprinnelig tre hus som ble bygd sammen i 1789. Skjøtene skjules av blindvinduer. Huset er i rokokkostil og har rundede hjørner.

Se også
-------

* Gater og torg i Gamla stan

Referanser
----------

1. 1 2  «StockholmGamlaStan - Tyska Brinken i Gamla Stan i Stockholm». *www.stockholmgamlastan.se*. Arkivert fra originalen 9. oktober 2016. Besøkt 8. oktober 2016.

Litteratur
----------

* Stahre, Nils-Gustaf; Fogelström, Per Anders (1986): *Stockholms gatunamn: innerstaden*. Monografier utgitt av Stockholms stad (opptrykk av del av første opplag). Stockholm: Liber/Allmänna förlaget ISBN 91-38-90777-1

Eksterne lenker
---------------

* (en) Tyska Brinken – kategori av bilder, video eller lyd på Commons
* (sv) Stockholmskällan har multimedia som gjelder Tyska brinken